``நான் இதற்கு முன்பே `எனக்கெனப் பிறந்தவளே' என்ற ஷார்ட் ஃபிலிம் பண்ணியிருந்தேன். அதுதான் என்னோட ஃபர்ஸ்ட் புராஜெக்ட். அதை யூடியூப்ல பார்த்துட்டு ஜீவா அக்கா எனக்கு போன் பண்ணி பேசுனாங்க. `பிரதர் உங்க ஷார்ட் ஃபிலிம் பார்த்தேன். ரொம்ப டச்சிங்கா இருந்தது. உங்ககிட்ட வேற ஏதாவது கதை இருந்தா சொல்லுங்க. நாம சேர்ந்து ஒரு புராஜெக்ட் பண்ணலாம்'னு சொன்னாங்க. ஆல்ரெடி நிறைய ஷார்ட் ஃபிலிம்ஸ்லயும் ஃபியூச்சர் ஃபிலிம்ஸ்லயும் ஜீவா அக்கா பிஸியா இருக்கிறப்போ அவங்களாவே போன் பண்ணி பேசுறாங்களேன்னு நினைச்சு சந்தோஷமா இருந்துச்சு. உடனே அவங்களுக்காகவே ஒரு ஸ்கிரிப்ட் ரெடி பண்ணினேன். திருநங்கைகளைப் பத்தின எல்லாப் படங்களையும் பார்த்தேன். அதுல கெஸ்ட் ரோலாவும், க்ளாமராவும் இல்லாட்டி, கஷ்டப்படுறவங்களாகவும்தான் காட்டியிருந்தாங்க. அந்தப் பார்வையை உடைக்கணும்னு முடிவு பண்ணி புதுசா ஒரு கான்செப்ட்டை செலக்ட் பண்ணலாம்னு தோணுச்சு. நிச்சயமா இந்தப் படம் முழுக்க திருநங்கை ட்ராவல் பண்ற மாதிரியும் அவங்களை வெச்சே படம் நகர்ற மாதிரியும் இருக்கணும்னு முடிவு பண்ணினேன். அப்போதான் எனக்கு திருநங்கைகளாலும் குழந்தை பெத்துக்க முடியும்ங்கிற தகவல் கிடைச்சது. எனக்கு அது ரொம்பவே புடிச்சிருந்தது. இதை மக்கள்கிட்ட கொண்டு போய்ச் சேர்க்கணும்னு நினைச்சு அதுக்கான எல்லா ரிப்போர்ட்ஸையும் கலெக்ட் பண்ண ஆரம்பிச்சுட்டேன். இதுதான் கதைன்னு ஜீவா அக்காகிட்ட சொன்னதும் அப்படியே ஜெர்க் ஆகிட்டாங்க” என்றதும் ஜீவா சுப்பிரமணியம் குறுக்கிட்டு,